
৫,.০--১০|৬।১৯৪৫, 


ভূমিকা 


তাত্রলিপ্তের ঘটনা লইয়া যুগলান্কুরীয় রচিত । যুগলাদ্দুরী্প রচিত হইবার প্রায় পনর বঙ্সর পূর্বে 
বন্ধিমচন্দ্র একবার তমলুকে আদিয়াছিলেন।-----*তমলুকের দৃশ্য তাহার হৃদয়ে গভীর অন্কপাত করিয়াছিল। 
পনর বত্সরেও তিনি তাহা ভোলেন নাই। পনর বৎসর পরে তিনি তমলুকের এই চিত্র উঠাইয়া লইয়া 
যুগলান্ুরীয়তে আকিয়াহিলেন।__বস্কিম-জী বনী,’ ৩য় সংস্করণ, পৃ. ৩০৪-৬। 


“ইন্দিরা” ও “যুগলান্ধুরীয়' একই সময়ে রচিত হয় ; বন্ধিমচন্দ্রের মনে তখন ছোট গল্প 
লেখার একটা ঝোঁক চাপিয়াছিল । “ইন্দিরা” ১২৭৯ সনের চৈত্র এবং 'যুগলাঙ্গুরীয়' ১২৮০ 
সনের বৈশাখ-সংখ্যা ‘বঙ্গদর্শনে’ বাহির হয়। ১২৮১ বঙ্গাব ইহা পুস্তকাকারে প্রথম 
প্রকাশিত হয়, পৃষ্ঠা-সংখ্যা ছিল ৩৬। প্রথম সংস্করণের আখ্যাপত্র এইরূপ ঃ__ 


যুগলাঙ্গরীয় । / উপন্যাস । / শ্রীবস্রিমচন্ত্র ট্টোপৃধ্যায় /. প্রণীত । / কাটালপাড়া / বঙ্দদর্শন 
যন্ত্রে শ্রী হারাণচন্দ্র বন্দ্যোপাধ্যায় কর্তৃক / মুদ্রিত ও প্রকাশিত । / ১২৮১। / 


বঙ্কিমচন্দ্রের জীবিতকালে ইহার পাঁচটি সংস্করণ হয়। অনুমান হয়, ইহার দ্বিতীয় ও 
তৃতীয় সংস্করণ যথাক্রমে ‘উপকথা’ পুস্তকের প্রথম (১৮৭৭) ও দ্বিতীয় (১৮৮১) সংস্করণের 
অন্তভূ্ত হইয়াছিল। চতুর্থ সংস্করণ ১৮৮৬ খ্রীষ্টাব্দে প্রকাশিত হয়, পৃষ্ঠা-সংখ্যা ছিল ৩৬। 
ক্ষুদ্র উপন্যাস” পুস্তকে (১৮৮৬) এই সংস্করণই যুক্ত হইয়াছিল। পঞ্চম বা বঙ্কিমের 
জীবিতকালে শেষ সংস্করণ ১৮৯৩ খ্রীষ্টাব্দে প্রকাশিত হয়, পৃষ্ঠা-সংখ্যা ৫০। বর্তমান সংস্করণে 
এই পাঠই অন্ুস্থত হইয়াছে। 


বহ্ছিমচন্দ্রের জামাতা রাখালচন্দ্র বন্দ্যোপাধ্যায়, বি. এ, ১৮৯৭ খ্রীষ্টাব্দে কলিকাতা 
হইতে The 7৩০ Rin9৪ নামে এবং. ১৯১৩ খ্রীষ্টাব্দে পি. এন. বস্তু ও মোরেনো 
Yugalanguriya নামে “যুগলান্ধুরীয়ে'র ইংরেজী অন্তুবাদ প্রকাশ করেন। ১৯১৮ খ্রীষ্টাব্দে 
কলিকাতা হইতে প্রকাশিত জে. ডি. আযাগডারসনের Indira and other Stories পুস্তকেও 


ইহার অনুবাদ আছে। ১৯১৯ খ্রীষ্টাব্দে কলিকাতা হইতে ডি. সি. রায়-কৃত অনুবাদ The Two 


Rings and Radliaram নামে প্রকাশিত হয়। বঙ্ধিমচন্দ্রের জীবিতকালে পাটনা হইতে 
কে. আর. ভাট ১৮৮০ খ্রীষ্টাব্দে ইহার হিন্দী অনুবাদ প্রকাশ করেন। 


প্রথম পরিচ্ছেদ 


ছুই জনে উদ্যানমধ্যে লতামণ্ডপতলে দাড়াইয়া ছিলেন। তখন প্রাচীন নগর 
তালিপ্তেরঞ্ চরণ ধৌত করিয়া অনন্ত নীল সমুদ্র মৃদু যদু নিনাদ করিতেছিল। 

তাত্রলিপ্ত নগরের প্রান্তভাগে, সমুদ্রতীরে এক বিচিত্র অট্টালিকা ছিল। তাহার নিকট 
একটি স্থনির্িত বৃক্ষবাটিকা। বৃক্ষবাটিকার অধিকারী ধনদাস নামক একজন শ্রেষ্ঠী। শ্রেঠীর 
কন্যা! হিরগ্নয়ী লতামণ্ডপে দীড়াইয়া এক যুব! পুরুষের সঙ্গে কথা কহিতেছিলেন। 

হিরগনয়ী বিবাহের বয়স অতিক্রম করিয়াছিলেন। তিনি ঈন্সিত স্বামীর কামনায় 
একাদশ বংসরে আরম্ভ করিয়া ক্রমাগত পঞ্চ বৎসর, এই সমুদ্রতীরবাসিনী সাগরেশ্বরী নায়ী 
দেবীর পুজা করিয়াছিলেন, কিন্ত মনোরথ সফল হয় নাই। প্রাপ্তযৌবনা কুমারী কেন যে এই 
যুবার সঙ্গে একা কথা কহেন, তাহা সকলেই জানিত। হিরগ্য়ী যখন চারি বৎসরের বালিকা, 
তখন এই যুবার বয়ঃক্রম আট বংসর। ইহার পিতা শচীন্মৃত শ্রেঠী ধনদাসের প্রতিবাসী, 
এজন্য উভয়ে একত্র বাল্যক্রীড়া করিতেন । হয় শচীনুতের গৃহে, নয় ধনদাসের গৃহে, সর্ব্বদা 
একত্র সহবাস করিতেন। এক্ষণে যুবতীর বয়স ষোড়শ, যুবার বয়স বিংশতি বৎসর, তথাপি ' 
উভয়ের সেই বালসবিত্ব সম্বন্ধই ছিল। একটু মাত্র বিদ্ব ঘটিয়াছিল। যথাবিহিত কালে উভয়ের 
পিতা, এই যুবক যুবতীর পরস্পরের সঙ্গে বিবাহসম্বন্ধ করিয়াছিলেন। বিবাহের দিন স্থির পর্যন্ত 
হইয়াছিল। অকস্মাৎ হিরগ্নয়ীর পিতা বলিলেন, “আমি বিবাহ দিব না 1৮ সেই অবধি হিরগ্য়ী 
আর পুরন্দরের সঙ্গে সাক্ষাৎ করিতেন ন!। অদ্য পুরন্দর অনেক বিনয় করিয়া, বিশেষ. কথা 
আছে বলিয়া, তাহাকে ডাকিয়া আনিয়াছিলেন। লতামণ্ডপতলে আনিয়া হিরণুয়ী কহিল, 
“আমাকে কেন ভাকিয়! আনিলে ? আমি এক্ষণে আর বালিকা নহি, এখন আর তোমার সঙ্গে 
এমত স্থানে একা সাক্ষাৎ কর! ভাল দেখায় না। আর ডাকিলে আমি আসিব না” 

যোল বৎসরের বালিকা বলিতেছে, “আমি আর বালিকা নহি” ইহা বড় মিষ্ট কথা। 
কিন্ত সে রস অনুভব করিবার লোক সেখানে কেহই ছিল না। পুরন্দরের বয়স বা মনের ভাব 
সেরূপ নহে। 


* আধুনিক তামলুক। পুরাবৃতে পাওয়া যায় যে, পূর্বকালে এই নগর সমুদ্রতীরবর্তী ছিল। 

পুরন্দর মণ্ডপবিলম্বিত লতা৷ হইতে একটি পুষ্প ভাঙ্গিয়া লইয়া - তাহা ছিন্ন করিতে 
করিতে বলিলেন, “আমি আর ডাকিব না। আমি দূর দেশে চলিলাম। তাই তোমাকে 
বলিয়! যাইতে আসিয়াছি।» 

হি। দুরদেশে ? কোথায়? 

পু। সিংহলে। 

হি। সিংহলে ? সে কি? কেন সিংহলে যাইবে? 

পু। কেন যাইব? আমরা শ্রেষ্ঠী--বাণিজ্যার্থ ষাইব। বলিতে বলিতে পুরন্দরের 
চক্ষু ছল ছল করিয়া আসিল । 

হিরণ্যয়ী বিমনা হইলেন। কৌন কথা কহিলেন না, অনিমেষলোচনে সম্মুখবর্তী 
সাগরতরন্গে সূর্য্যকিরণের ক্রীড়া দেখিতে লাগিলেন। প্রাতঃকাল, মৃত্পবন বহিতেছে,__ 
মুছ্পবনোগিত অতুঙ্গ তরঙ্গে বালারুণরশ্মি আরোহণ করিয়া কাপিতেছে__সাগরজলে তাহার 
অনন্ত উজ্জল রেখা প্রসারিত হইয়াছে_শ্ঠামাঙ্গীর অন্দে রজতালঙ্কারবৎ ফেননিচয় শোভিতেছে, 
তীরে জলচর পক্ষিকুল শ্বেতরেখা সাজাইয়া বেড়াইতেছে। হিরণায়ী সব দেখিলেন,_নীলজল 
দেখিলেন, তরহ্গশিরে ফেনমালা দেখিলেন, সুর্ধ্যরশ্মির ক্রীড়া দেখিলেন,_দূরবর্ত্তা অর্ণৰপোত 
দেখিলেন, নীলাম্বরে কৃষ্ণবিন্দুবৎ একটি পক্ষী উড়িতেছে, তাহাও দেখিলেন। শেষে ভূতলশায়ী 
একটি শুর কু্ুমের প্রতি দৃষ্টি করিতে করিতে কহিলেন, “তুমি কেন যাবে_ অন্তান্য বার 
তোমার পিতা যাইয়া থাকেন ।” 

পুরন্দর বলিল, “আমার পিতা বৃদ্ধ হইতেছেন। আমার এখন অর্থোপার্জনের সময় 
হইয়াছে। আমি পিতার অনুমতি পাইয়াছি।” 

হিরণ্যয়ী লতামগ্ুপের কাষ্ঠে ললাট রক্ষা করিলেন। পুরন্দর দেখিলেন, তাঁহার ললাট 
কুঞ্চিত হইতেছে, অধর স্ফুরিত হইতেছে, নাসিকারন্ স্ফীত হইতেছে । দেখিলেন যে, হিরণায়ী 
কীদিয়। ফেলিলেন। 

পুরন্দর মুখ ফিরাইলেন। তিনিও একবার আকাশ, পৃথিবী, নগর, সমুদ্র সকল 
দেখিলেন, কিন্তু কিছুতেই রহিল না--চক্ষুর জল গণ্ড বহিয়া পড়িল ৷ পুরন্দর চক্ষু মুছিয়া 
বলিলেন, “এই কথা বলিবার জন্য আসিয়াছি। যে দিন তোমার পিতা বলিলেন, কিছুতেই 
আমার সঙ্গে তোমার বিবাহ দিবেন না, সেই দিন হইতেই আমি সিংহলে যাইবার কল্পনা স্থির 
করিয়াছিলাস | ইচ্ছা গাছে যে, সিংহল হইতে কিরিব ন!। যদি কখন তোমায় 
ভুলিতে পারি, তবেই ফিরিব। আমি অধিক কথা বলিতে জানি না, তুমিও অধিক কথ 
বুঝিতে পারিবে না । ইহা বুঝিতে পারিবে যে, আমার পক্ষে জগৎসংসার এক দিকে, তুমি 
এক দিকে হইলে, জগৎ তোমার তুল্য নহে।” এই বলিয়! পুরন্দর হঠাৎ পশ্চাৎ ফিরিয়া 

পাদচারণ করিয়া অন্য একটা বৃক্ষের পাতা ছি'ডিলেন। অশ্রুবেগ কিঞিৎ শমিত হইলে, ফিরিয়া 
আসিয়া আবার কহিলেন, “তুমি আমায় ভালবাস, তাহা জানি। কিন্ত যবে হউক, অন্যের পত্নী 
হইবে। অতএব তুমি আর আমার মনে রাখি না। তোমার সঙ্গে যেন এ জন্মে আমার 
আর সাক্ষাৎ না হয় |” 

এই বলিয়া পুরন্দর বেগে প্রস্থান করিলেন। হিরণ্যয়ী বদিয়া৷ কীদিতে লাগিলেন। 
রোদন সংবরণ করিয়া একবার ভাঁবিলেন, “আমি যদি আজি মরি, তবে কি পুরন্দর সিংহলে 
যাইতে পারে? আমি কেন গলায় লতা বাধিয়া মরি না--কিন্বা সমুদ্রে ঝাঁপ দিই না?” 
আবার ভাবিলেন, “আমি যদি মরিলাম, তবে পুরন্দর সিংহলে যাক না যাক, তাতে 
আমার কি?” এই ভাবিয়া হিরগ্য়ী আবার কাদিতে বসিল। 

কেন যে ধনদাস বলিয়াছিলেন যে, “মামি পুরন্দরের সঙ্গে হিরণের বিবাহ দিব ন 
তাহা কেহ জানিত না। তিনি তাহা কাহারও সাক্ষাতে প্রকাশ করেন নাই। জিজ্ঞাসা 
করিলে বলিতেন, “বিশেষ কারণ আছে।”” হিরণ্যয়ীর অন্যান্য অনেক সম্বন্ধ আসিল-__কিন্ত 
ধনদাস কোন সম্বন্ধেই সম্মত হইলেন না। বিবাহের কথামাত্রে কর্ণপাত করিতেন না। “কন্তা 
বড় হইল” বলিয়া গৃহিণী তিরস্কার করিতেন ; ধনদাস শুনিতেন না। কেবল বলিতেন, 
“গুরুদেব আন্ুন_-তিনি আসিলে এ কথা হইবে ৷” 

পুরন্দর সিংহলে গেলেন। তাঁহার সিংহল যাত্রার পর ছুই বৎসর এইরূপে গেল। 
পুরন্দর ফিরিলেন না। হিরগ্য়ীর কোন সম্বন্ধ হইল না। হিরণ অষ্টাদশ বৎসরের হইয়! 
উদ্যানমধ/স্থ নবপল্লবিত চুতবৃক্ষের ন্যায় ধনদাসের গৃহ শোভা করিতে লাগিল। 

হিরগ্ময়ী ইহাতে দুঃখিত হয়েন নাই। বিবাহের কথা হইলে পুরন্দরকে মনে পড়িত; 
তাঁহার সেই ফুন্কুন্মমালামণ্ডিত কুঞ্চিতকৃষ্ণকুন্তলাবলীবেষ্টিত সহান্ত মুখমণ্ডল মনে পড়িত ; 
তাহার দেই দ্বিরদণুত্র স্বন্ধদেশে ্বর্ণপুষ্পশোভিত নীল উত্তরীয় মনে পড়িত ; পদ্মহস্তে 
হীরকান্ুরীয়গুলি মনে পড়িত; হিরণায়ী কীদিতেন। পিতার আজ্ঞা হইলে যাহাকে তাহাকে . 
বিবাহ করিতে হইত। কিন্তু সে জীবন্মত্যুবৎ হইত। তবে তাহার বিবাহোগ্তোগে পিতাকে 
অপ্রবৃত্ত দেখিয়া, আহলাদিত হউন বা না হউন, বিক্ষিতা হইতেন । লোকে এত বয়স অবধি 
কন্যা অবিবাহিতা রাখে না-_-রাখিলেও তাহার সম্বন্ধ করে। তাহার পিতা মে কথায় কর্ণ 
পর্য্যন্ত দেন না কেন? এক দিন অকস্মাৎ এ বিষয়ের কিছু সন্ধান পাইলেন । 

১০ যুগলান্ুরীয় 


ধনদাস বাণিজাহেতু চীনদেশে নিশ্ষিত একটি বিচিত্র কৌট| পাইয়াছিলেন । কৌটা 


অতি বৃহৎ_-ধনদাসের পত্নী তাহাতে অলঙ্কার রাখিতেন। ধনদাস কতকগুলিন নূতন অলঙ্কার 
প্রস্তুত করিয়া পত্রীকে উপহার দিলেন। শ্রেষ্টিপত্রী পুরাতন অলঙ্কারগুলিন কৌটাসমেত 
কন্যাকে দিলেন। অলঙ্কারগুলিন রাখা ঢাকা করিতে হিরগ্ময়ী দেখিলেন যে, তাহাতে 
একখানি ছিন্ন লিপির অর্ধীবশেষ রহিয়াছে। 

হিরগ্সয়ী পড়িতে জানিতেন। তাহাতে প্রথমেই নিজের নাম . দেখিতে পাইয়া 
কৌতৃহলাবিষ্ট হইলেন। পড়িয়া দেখিলেন যে, যে অদ্ধাংশ আছে, তাহাতে কোন অর্থবোধ হয় 
না। কে কাহাকে লিখিয়াছিল, তাহাও কিছুই বুঝা গেল না। কিন্তু তথাপি তাহা পড়িয়া 
হিরণ্যয়ীর মহাভীতিসঞ্চার হইল । ছিন্ন পত্রখণ্ড এইরূপ । 

জ্যোতিষী গণন! করিয়া দেখিলা 
হিরগুয়ী তুল্য সোনার পুত্তলি 
বাহ হইলে ভয়ানক বিপদ। 
সর মুখ পরস্পরে । 
হইতে পারে 

হিরগ্নয়ী কোন অজ্ঞাত বিপদ্‌ আশঙ্কা করিয়া অত্যন্ত ভীতা। হইলেন। কাহাকে 
কিছু না বলিয়। পত্রখণ্ড তুলিয়া রাখিলেন। 


- তৃতীয় পরিচ্ছেদ 


দুই বৎসরের পর আরও এক বৎসর গেল। তথাপি পুরন্দরের সিংহল হইতে আসার 
কোন সংবাদ পাওয়া গেল না । কিন্তু হিরগ্রয়ীর হৃদয়ে তাহার মৃত্তি পূর্বববৎ উজ্জল ছিল । তিনি 
মনে মনে বুঝিলেন যে, পুরন্দরও তাহাকে ভুলিতে পারেন নাই-_নচেং এত দিন ফিরিতেন। 

এইরূপে ছুই আর একে তিন বংনর গেলে, অকস্থাৎ এক দিন ধনদাস বলিলেন যে, 
“চল, সপরিবারে কাণী যাইব। গুরুদেবের নিকট হইতে তাঁহার শিষ্য আসিয়াছেন। গুরুদেব 
সেইখানে যাইতে অন্নমতি করিয়াছেন। তথায় হিরগুয়ীর বিবাহ হইবে। সেইখানে তিনি 
পাত্র স্থির করিয়াছেন।” 

ধনদাস, পত্নী ও কন্যাকে লইয়া কাশী যাত্রা করিলেন। উপযুক্ত কালে কাশীতে উপনীত 
হইলে পর, ধনদাসের গুরু আনন্দস্বামী আসিয়া সাক্ষাৎ করিলেন। এবং বিবাহের দিন স্থির 
করিয়৷ যথাশাস্ত্র উদ্যোগ করিতে বলিয়া গেলেন। 

বিবাহের যথাশাস্ত্র উদ্যোগ হইল, কিন্তু ঘটা কিছুই হইল না। ধনদাসের পরিবারস্থ 
ব্যক্তি ভিন্ন কেহই জানিতে পারিল না যে, বিবাহ উপস্থিত। কেবল শাস্ত্রীয় আচার সকল রক্ষা 
করা হইল মাত্র। 

বিবাহের দিন সন্ধ্যা উত্তীর্ণ হইল-_এক প্রহর রাত্রে লগ্ন, তথাপি গৃহে যাহারা সচরাচর 
থাকে, তাহারা ভিন্ন আর কেহ নাই। প্রতিবাসীরাও কেহ উপস্থিত নাই। এ পর্য্যন্ত ধনদাস 
ভিন্ন গৃহস্থ কেহও জানে না যে, কে পাত্র-কোথাকার পাত্র । তবে সকলেই জানিত যে, 
যেখানে আনন্দম্বামী বিবাহের সম্বন্ধ করিয়াছেন, সেখানে কখন অপাত্র স্থির করেন নাই। 
তিনি যে কেন পাত্রের পরিচয় ব্যক্ত করিলেন না, তাহা তিনিই জানেন__তীহার মনের কথা 
বুঝিবে কে? একটি গৃহে পুরোহিত সম্প্রদানের উদ্যোগাদি করিয়া একাকী বসিয়া আছেন । 
বাহিরে ধনদাস একাকী বরের প্রতীক্ষা করিতেছেন। অস্তঃপুরে কন্তাসজ্জা করিয়া হিরগুয়ী 
বসিয়া আছেন__আর কোথাও কেহ নাই । হিরণ্ময়ী মনে মনে ভাবিতেছেন__«এ কি রহস্ত ! 
কিন্তু পুরন্দরের সঙ্গে যদি বিবাহ না হইল--তবে যে হয় তাহার সঙ্গে বিবাহ হউক -সে আমার 
স্বামী হইবে না৷” 

এমন সময়ে ধনদাস কন্যাকে ডাকিতে আসিলেন। কিন্তু তাঁহাকে সম্প্রদানের স্থানে 
লইয়া যাইবার পূর্ব, বস্ত্রের দ্বারা তাহার ছুই চক্ষুঃ দৃঢ়তর বাধিলেন। হিরগ্ময়ী কহিলেন, 
“এ কি পিতা?” ধনদাস কহিলেন, “গুরুদেবের আজ্ঞা । তুমিও আমার আজ্ঞামত কার্ধ্য 
কর। মতন মনে মনে বলিও।” শুনিয়া হিরঘায়ী কোন কথা কহিলেন না। ধনদাস 
ৃগ্িহীনা কন্যার হস্ত ধরিয়া সম্প্রদানের স্থানে লইয়া গেলেন। 

হিরগ্ময়ী তথায় উপনীত হইয়া যদি কিছু দেখিতে পাইতেন, তাহা হইলে দেখিতেন যে, 
পাত্রও তাহার ন্যায় আবৃতনয়ন ৷ এইরূপে বিবাহ হইল। সেই স্থানে গুরু পুরোহিত এবং 
কন্াকর্তা ভিন্ন আর কেহ ছিল না। বর কন্যা কেহ কাহাকে দেখিলেন ন1। শুভদৃষ্টি হইল না। 

সম্প্রদানাস্তে আনন্দস্বামী বরকন্ঠাকে কহিলেন যে, “তোমাদিগের বিবাহ হইল, কিন্ত 
তোমরা পরস্পরকে দেখিলে না। কন্যার কুমারী নাম ঘুচানই এই বিবাহের উদ্দেশ্য ; ইহজন্মে 
কখন তোমাদের পরস্পরের সাক্ষাৎ হইবে কি না, বলিতে পারি নাঁ। যদি হয়, তবে কেহ 
কাহাকে চিনিতে পারিবে না। চিনিবার আমি একটি উপায় করিয়া দ্িতেছি। আমার হাতে 
দুইটি অন্ধুরীয় আছে। দুইটি ঠিক এক প্রকার। অন্দুরীয় যে প্রস্তরে নিশ্মিত, তাহা প্রায় 
পাওয়া যায় না। এবং অন্ধুরীয়ের ভিতরের পৃষ্ঠে একটি ময়ূর অঙ্কিত আছে। ইহার একটি 
বরকে, একটি কন্যাকে দিলাম । এরূপ অঙ্গুরীয় অন্ত কেহ পাইবে না_বিশেষ এই ময়ূরের চিত্র 
অনম্করণীয়। ইহা আমার ব্বহস্তখোদিত। যদি কন্যা কোন পুরুষের হস্তে এইরূপ অঙ্গুরীয় 
দেখেন, তবে জানিবেন যে, সেই পুরুষ তাহার স্বামী। যদি বর কখন কোন স্ত্রীলোকের হস্তে 


১২ যুগলান্ধুরীয় 
এইরূপ অঙ্গুরীয় দেখেন, তবে জীনিবেন যে, তিনিই তাহার পত্নী । তোমরা কেহ এ অন্দুরী় 
হাঁরাইও না, বা কাহাকে দিও না, অন্নাভাব হইলেও বিক্রয় করিও না। কিন্ত ইহাও আজ্ঞা 
করিতেছি যে, অগ্য হইতে পঞ্চ বৎসর মধ্যে কদাচ এই জঙ্গুরীয় পরিও না। অন্য আযাঢ় মাসের 
শুরা! পঞ্চমী, রাত্রি একাদশ দণ্ড হইয়াছে, ইহার পর পঞ্চম আধাটের শুক্লা পঞ্চমীর একাদশ 
দণ্ড রাত্রি পর্য্যন্ত অন্ুরীয় ব্যবহার নিষেধ করিলাম ৷ আমার নিষেধ অবহেলা করিলে গুরুতর 
অমঙ্গল হইবে ৷” 

এই বলিয়া আনন্দস্বামী বিদায় হইলেন। ধনদাস কন্যার চক্ষুর বন্ধন মোচন করিলেন। 


হিরপ্রী চক্ষু চাহিয়া দেখিলেন যে, গৃহমধ্যে কেবল পিতা ও পুরোহিত আছেন__তীহার স্বামী' 
নাই । তাহার বিবাহরাত্রি একাই যাপন করিলেন? 


চতুর্থ পরিচ্ছেদ 


বিবাহাস্তে ধনদাস স্ত্রী ও কন্যাকে লইয়া দেশে ফিরিয়া আসিলেন। আরও চারি বৎসর 
অতিবাহিত হইল | পুরন্দর ফিরিয়া আসিলেন ন1।__হিরগ্য়ীর পক্ষে এখন ফিরিলেই কি, 
না ফিরিলেই কি? 

পুরন্দর যে এই সাত বৎসরে ফিরিল না, ইহা ভাবিয়া হিরগ্ায়ী দুঃখিতা হইলেন। 
মনে ভাঁবিলেন, “তিনি যে আজিও আমায় ভুলিতে পারেন নাই বলিয়া আসিলেন না, এমত 
কদাচ সন্তবে না। তিনি জীবিত আছেন কি না সংশয়। তাহার দেখার আমি কামনা 
করি না, এখন আমি অন্যের স্ত্রী কিন্ত আমার বাল্যকালের সুহৃৎ বাঁচিয়া থাকুন, এ কামনা 
কেন না করিব?” 

ধনাদীসেরও কোন কারণে না কোন কারণে চিন্তিত ভাব প্রকাশ হইতে লাগিল, ক্রমে 
চিন্তা গুরুতর হইয়া শেষে দারুণ রোগে পরিণত হইল। তাহাতে তাহার মৃত্যু হইল ৷ 
ধনদাসের পরী অনুমৃতা হইলেন ৷ হিরগায়ীর আর কেহ ছিল না, এজন্য হিরণায়ী মাতার চরণ 
ধারণ করিয়া অনেক রোদন করিয়া কহিলেন যে, তুমি মরিও না। কিন্তু শ্রেষ্িপত্ধী শুনিলেন 
না। তখন হিরগ্রয়ী পৃথিবীতে একাকিনী হইলেন । 

মৃত্যুকালে হিরণায়ীর মাতা তাহাকে বুঝাইয়াছিলেন যে, “বাছা, তোমার কিসের ভবন! ? 
তোমার একজন স্বামী অবশ্য আছেন । নিয়মিত কাল অতীত হইলে তাহার সহিত সাক্ষাৎ 
হইলেও হইতে পারে। না হয়, তুমিও নিতান্ত বালিকা নহ। বিশেষ পৃথিবীতে যে সহায় 
প্রধান__ধন-তাহ1 তোমার অতুল পরিমাণে রহিল 1৮ ঃ 


পঞ্চম পরিচ্ছেদ ১৩ 
কিন্তু সে আশা বিফল হইল-_ধনদাসের মৃত্যুর পর দেখা গেল যে, তিনি কিছুই রাখিয়া 
যান নাই৷ অলঙ্কার অট্টালিকা এবং গার্হস্থ্য সামগ্রী ভিন্ন আর কিছুই নাই। অনুসন্ধানে 
হিরগ্য়ী জানিলেন যে, ধনদাস কয়েক বৎসর হইতে বাণিজ্যে ক্ষতিগ্রস্ত হইয়া আমিতেছিলেন । 
তিনি তাহা কাহাকেও না বলিয়া শোধনের চেষ্টায় ছিলেন। ইহাই তাহার চিন্তার কারণ । 
শেষে শোধনও অসাধ্য হইল । ধনদাস মনের ক্লেশে পীড়িত হইয়া পরলোকপ্রাপ্ত হইয়াছিলেন। 
এই সকল সংবাদ শুনিয়া অপরাপর শ্রেঠীরা আসিয়া হিরঘ্ময়ীকে কহিল যে, তোমার 
পিতা আমাদের খগগ্রস্ত হইয়া মরিয়াছেন। আমাদিগের খণ পরিশোধ কর। শ্রেষ্টিকন্তা 
অনুসন্ধান: করিয়া জানিলেন যে, তাহাদের কথা যথার্থ । তখন হিরগ্ময়ী সর্ববন্থ বিক্রয় 
করিয়। তাহাদের খণ পরিশোধ করিলেন ৷ বাসগৃহ পর্য্যন্ত বিক্রয় করিলেন । 
এখন হিরণ্ময়ী অন্নবস্ত্রের দুঃখে ছুঃখিনী হইয়া নগরপ্রান্তে এক কুটীরমধ্যে একা বাস 
করিতে লাগিলেন। কেবল মাত্র এক সহায় পরম হিতৈষী আননদস্বামী, কিন্ত তিনি তখন দূর- 
দেশে ছিলেন হিরগ্ময়ীর এমন একটি লোক ছিল না যে, আনন্দস্বামীর নি a নী 


পঞ্চম পরিচ্ছেদ নন 


হিরখায়ী যুবতী এবং স্ুন্দরী--একাকিনী এক গৃহে শয়ন করা ভাল নহে। আপদ্‌ও 
আছে-_কলগ্কও আছে ॥ অমলা নামে এক গোপকন্যা হিরগ্নয়ীর প্রতিবাসিনী ছিল। সে 
বিধবা-_তাহার একটি কিশোরবয়স্ক পুত্র এবং কয়েকটি কন্াঁ। তাহার যৌবনকাল অতীত 
হইয়াছিল। সঙ্চরিত্রা বলিয়া তাহার খ্যাতি ছিল। হিরণায়ী রাত্রিতে আসিয়া তাহার 
গৃহে শয়ন করিতেন। 

এক দিন হিরগ্নয়ী অমলার গৃহে শয়ন করিতে আসিলে পর, অমল! তাহাকে কহিল, 
“সংবাদ শুনিয়াছ, পুরন্দর শ্রেষ্ী না কি আট বৎসরের পর নগরে ফিরিয়া আসিয়াছে।” শুনিয়া 
হিরণুয়ী মুখ ফিরাইলেন-_চক্ষুর জল অমলা না দেখিতে পায়। পৃথিবীর সঙ্গে হিরগ্মত্ীর শেষ 
সম্বন্ধ ঘুচিল। পুরন্দর তাহাকে ভুলিয়া গিয়াছে। নচেৎ ফিরিত না। পুরন্দর এক্ষণে মনে 
রাখুক বা ভুলুক, তাহার লাভ বা ক্ষতি কি? তথাপি যাহার স্েহের কথা ভাবিয়া যাবজ্জীবন 
কাটাইয়াছেন, সে ভুলিয়াছে ভাবিতে হিরগ্ময়ীর মনে কষ্ট হইল । হিরগ্নয়ী একবার ভাবিলেন 
_-ভুলেন নাই_কত কাল আমার জন্য বিদেশে থাকিবেন? বিশেষ তাহাতে তাহার পিতার 
মৃত্যু হইয়াছে-আর দেশে না আসিলে চলিবে কেন?” আবার ভাবিলেন, “আমি কুলটা 
সন্দেহ নাই--নহিলে পুরন্দরের কথ! মনে করি কেন?” 


১৪ যুগলাঙ্গুরীয় 

অমলা কহিল, “পুরন্দরকে কি তোমার মনে পড়িতেছে না? পুরন্দর শচীস্ুত শেঠির 
ছেলে ।” 

হি। চিনি। 

অ। তা সে ফিরে এসেছে_কত নৌকা যে ধন এনেছে, তাহা গুণে সংখ্যা করা 
যায় না। এত ধন না কি এ তামলিপে কেহ কখন দেখে নাই। 

হিরগুয়ীর হৃদয়ে রক্ত একটু খর বহিল। তাহার দারিদ্রযদশা মনে পড়িল, পূর্ব্ব- 
সম্দ্ধও মনে পড়িল । দারিদ্র্যের জালা বড় জ্বালা । তাহার পরিবর্তে এই অতুল ধনরাশি 
হিরগ্নয়ীর হইতে পারিত, ইহা ভাবিয়া যাহার খর রক্ত না বহে, এমন স্ত্রীলোক অতি অল্প 
আছে। হিরগ্রয়ী ক্ষণেক কাল অন্যমনে থাকিয়া পরে অন্ত প্রসঙ্গ তুলিল। শেষ শয়নকালে 
জিজ্ঞাসা করিল, “অমলে, সেই শেষ্টিপুত্রের বিবাহ হইয়াছে ?৮ 

অমলা কহিল, “না, বিবাহ হয় নাই ।” 

হিরগয়ীর ইন্দ্রিয় সকল অবশ হইল। সে রাত্রিতে আর কোন কথা হইল না। 


ষষ্ঠ পরিচ্ছেদ 


পরে এক দিন অমলা হাসিমুখে হিরগ্নয়ীর নিকটে আসিয়া মধুর ভৎগনা করিয়া কহিল, 
“স্থী গা বাছা, তোমার কি এমনই ধর্ম্ম ?” 

হিরগ্ুয়ী কহিল, “কি করিয়াছি?” 

অম। আমার কাছে এত দিন তা বলিতে নাই? 

হি। কি বলি নাই? 

অম। পুরন্দর শেঠির সঙ্গে তোমার এত আত্মীয়তা! 

হিরগ্য়ী ঈষল্লজ্জিত| হইলেন, বলিলেন, “তিনি বালাকালে আমার গ্রতিবাসী ছিলেন 
তার বলিব কি ?” 

অম। শুধু প্রতিবাসী? দেখ দেখি কি এনেছি! 

এই বলিয়া অমল! একটি কৌটা বাহির করিল। কৌটা খুলিয়া তাহার মধ্য হইতে 
অপূরবদর্শন, মহাপ্রভাযুক্ত, মহামূল্য হীরার হার বাহির করিয়া হিরণায়ীকে দেখাইল। শ্রেষটিকন্ত। 
হীরা চিনিত - বিস্মিত! হইয়! কহিল, “এ যে মহামুল্য--এ কোথায় পাইলে ?” 


অম। ইহা তোমাকে পুরন্দর পাঠাইয়! দিয়াছে। তুমি আমার গৃহে থাক শুনিয়া 
আমাকে ডাকিয়া পাঠাইয়! ইহা তোমাকে দিতে বলিয়াছে। 


০ 
প্র চি 


) 


ষষ্ঠ পরিচ্ছেদ 5৫ 
হিরগ্য়ী ভাবিয়া! দেখিল, এই হার গ্রহণ করিলে, চিরকাল জন্য দারিদ্র্য মোচন হয়। 
ধনদাসের আদরের কন্যা আর অন্নবস্ত্রের কষ্ট সহিতে পারিতেছিল না। অতএব হিরগ্নুয়ী ক্ষণেক 


' বিমনা হইল। পরে দীর্ঘনিশ্বাস ত্যাগ করিয়া কহিল, “অমলা, তুমি বণিকৃকে কহিও'যে, আমি 


ইহা গ্রহণ করিব না।” 

অমলা বিস্মিতা হইল। বলিল, “সে কি? তুমি কি পাগল, না আমার কথায় বিশ্বাস 
করিতেছ না?” 

হি। আমি তোমার কথায় বিশ্বাস করিতেছি__-আর পাগলও নই । আমি উহা গ্রহণ 
করিব না। ক 

অমলা অনেক তিরস্কার করিতে লাগিল। হিরণ্য়ী কিছুতেই গ্রহণ করিলেন না । তখন 

অমলা হার লইয়া রাজা মদ্নদেবের নিকটে গেল । রাজাকে প্রণাম করিয়া হার উপহার দিল । 
বলিল, “এ হার আপনাকে গ্রহণ করিতে হইবে । এ হার আপনারই যোগ্য ।” রাজা হার 
লইয়া অমলাকে যথেষ্ট অর্থ দিলেন। হিরগ্ময়ী ইহার কিছুই জানিল না। 

ইহার কিছু দিন পরে পুরন্দরের এক জন পরিচারিকা হিরগ্নয়ীর নিকটে আসিল। সে 
কহিল, “আমার প্রভু বলিয়া পাঠাইলেন যে, আপনি যে পর্ণকুটারে বাস করেন, ইহা! তাহার 
সহ হয় না। আপনি তাহার বাল্যকালের সখী; আপনার গুহ তাহার গৃহ একই । তিনি 
এমন বলেন না যে, আপনি তাহার গৃহে গিয়া বাস করুন। আপনার পিতৃগৃহ তিনি ধনদাসের 
মহাজনের নিকট ক্রয় করিয়াছেন । তাহা আপনাকে দান করিতেছেন। আপনি গিয়া 
সেইখানে বাস করুন, ইহাই তাহার ভিক্ষা ।” 

হিরণায়ী দারিদ্র্যজন্য যত ছুঃখভোগ করিতেছিলেন, তন্মধ্যে পিতৃভবন হইতে নির্ববাঁসনই 
তাহার সর্ব্বাপেক্ষা গুরুতর বোধ হইত । যেখানে বাল্যক্রীড়া করিয়াছিলেন, যেখানে পিতা! 
মাতার সহবাস করিতেন, যেখানে তীহাদিগের মৃত্যু দেখিয়াছেন, সেখানে যে আর বাস করিতে 
পান না, এ কষ্ট গুরুতর বোধ হইত । সেই ভবনের কথায় তাহার €ক্ষে জল আসিল । তিনি 
পরিচারিকাকে আশীর্বাদ করিয়া কহিলেন, “এ দান আমার গ্রহণ করা উচিত নহে-_কিন্ত 
আমি এ লোভ সংবরণ করিতে পারিলাম না। তোমার প্রভুর সর্বপ্রকার মঙ্গল হউক !” 

পরিচারিকা প্রণাম করিয়! বিদায় হইল। অমলা উপস্থিত! ছিল। হিরখায়ী তাহাকে 
বলিলেন, “অমলা, তথায় আমার একা বাস করা যাইতে পারে না। ডি তথায় বাস করিবে 
চল ৷” 

অমল! স্বীকৃত! হইল। উভয়ে গিয়! ধনদাসের গৃহে বাস করিতে লাগিলেন। 

তথাপি অমলাকে সর্বদা পুরন্দরের গৃহে যাইতে হিরগ্ময়ী এক দিন নিষেধ করিলেন। 
অমলা আর যাইত না। 


১৬ যুগলান্ুরীয় 
পিতৃগৃহে গমনাবধি হিরগ্য়ী একটা বিষয়ে বড় বিন্মিতা হইলেন । এক দিন অমলা 
কহিল, “তুমি সংসারনির্র্বাহের জন্য ব্যস্ত হইও না, বা শারীরিক পরিশ্রম করিও না। 
রাজবাড়ী আমার কাধ্য হইয়াছে_-আর এখন অর্থের অভাব নাই। অতএব আমি সংসার 
চালাইব__তুমি সংসারে কন্রী হইয়া থাক।” হিরগ্ময়ী দেখিলেন, অমলার অর্থের বিলক্ষণ 
প্রাচুধ্য। মনে মনে নানা প্রকার সন্দিহান হইলেন । 


সপ্তম পরিচ্ছেদ 


বিবাহের পর পঞ্চমাষাড়ের শুরু! পঞ্চমী আসিয়া উপস্থিত হইল। হিরগ্য়ী একথা 
স্মরণ করিয়া সন্ধ্যাকালে বিমনা হইয়া বঙ্গিয়াছিলেন। ভাবিতেছিলেন, “গুরুদেবের 
শাজ্ঞাল্ণপারে আমি কালি হইতে অদ্ুরীয়টি পরিতে পারি। কিন্তু পরিব কি ? পরিয়া আমার 
কি লাভ? হয়ত স্বামী পাইব, কিন্ত স্বামী পাইবার আমার বাসনা নাই। অথবা চিরকালের 
জন্ত কেনই বা পরের মূর্তি মনে জাকিয়া রাখি? এছ্রস্ত হৃদয়কে শাসিত করাই উচিত। 
নহিলে ধৰ্ম্মে পতিত হইতেছি।” 

এমন সময়ে অমলা বিস্ময়বিহ্বলা হইয়া আসিয়! কহিল, “কি সৰ্ব্বনাশ ! আমি 
কিছুই বুঝিতে পারিতেছি না। না জানি কি হইবে !” 

হি। কি হইয়াছে? 

অ। রাজপুরী হইতে তোমার জন্য শিবিকা লইয়া দাস-দাসী আসিয়াছে। তোমাকে 
লইয়৷ যাইবে । 
-  হি। তুমি পাগল হইয়াছ। আমাকে রাজবাড়ী হইতে লইতে আসিবে কেন? 

এমন সময়ে রাজদূতী আসিয়। প্রণাম করিল এবং কহিল যে, “রাজাধিরাজ পরম 
ভট্টারক শ্রীমদনদেবের আজ্ঞা যে, হিরগ্রয়ী এই মুহূর্তেই শিবিকারোহণে রাজাবরোধে যাইবেন 1৮ 

হিরগ্নয়ী বিস্মিত হইলেন। কিন্ত অন্বীকার করিতে পারিলেন না। রাজাজ্ঞা 
অলঙ্ঘ্য। বিশেষ রাজা মদনদেবের অবরোধে যাইতে কোন শঙ্কা নাই। রাজা পরম ধার্মিক 
এবং জিতেন্দ্ৰিয় বলিয়া খ্যাত । তাহার প্রতাপে কোন রাজপুরুষও কোন স্রীলোকের উপর 
কোন অত্যাচার করিতে পারে না। 

হিরগ্রয়ী অমলাকে বলিলেন, “অমলে, আমি রাঙ্গদর্শনে যাইতে সন্মতা। তুমি 
সঙ্গে চল |” 
অমলা! স্বীকৃত! হইল। 


অষ্টম পরিচ্ছেদ ১৭ 


তৎসমভিব্যাহারে শিবিকারোহণে হিরগ্নয়ী রাজাবরোধমধ্যে প্রবিষ্টা হইলেন । প্রতিহারী 
রাজাকে নিবেদন করিল যে, শ্রেষ্িকন্তা আসিয়াছে । রাজাজ্ঞা পাইয়া প্রতিহারী একা 
হিরখায়ীকে রাজসমক্ষে লইয়া আসিল । অমল! বাহিরে রহিল । 


অষ্টম পরিচ্ছেদ 


হিরগ্ময়ী রাজাকে দেখিয়া বিস্মিতা হইলেন। রাজ দীর্ঘাকৃতি পুরুষ, কবাটবক্ষ ; 
দীর্ঘহস্ত ; অতি সুগঠিত আকৃতি ; ললাট প্রশস্ত ; বিস্কারিত, আয়ত চক্ষু; শান্ত মৃত্তি_ 
এরূপ সুন্দর পুরুষ কদাচিৎ স্ত্রীলোকের নয়নপথে পড়ে। রাজাও শ্রেষ্টিকন্তাকে দেখিয়া 
জানিলেন যে, রাজাবরোধেও এরূপ সুন্দরী ছলভ। 

রাজা কহিলেন, “তুমি হিরগ্ময়ী ?” 

হিরগ্সয়ী কহিলেন, “আমি আপনার দাসী 1” 

রাজা কহিলেন, “কেন তোমাকে ডাকাইয়াছি, তাহা শুন। তোমার বিবাহের কথা 
মনে পড়ে ?” 

হি। পড়ে। 

রাজা । সেই রাত্রে আনন্দন্বামী তোমাকে যে জন্গুরীয় দিয়াছিলেন, তাহা তোমার 
কাছে আছে? 

হি। মহারাজ! সে অন্গুরীয় আছে । কিন্তু সে সকল অতি গ্রহ বৃত্তান্ত, কি প্রকারে 
আপনি তাহা অবগত হইলেন? 

রাজা তাহার কোন উত্তর না দিয়া কহিলেন, “সে অন্ধুরীয় কোথায় আছে? আমাকে 
দেখাও” 

হিরণ্যয়ী কহিলেন, “উহা! আমি গৃহে রাখিয়া আসিয়াছি। পঞ্চ বৎসর পরিপূর্ণ হইতে 
আরও কয়েক দণ্ড বিলম্ব আছে-_অতএব তাহা পরিতে আনন্দস্বামীর যে নিষেধ ছিল-_তাহা৷ 
এখনও আছে ।” 

রাজা। ভালই-_কিন্ত সেই অন্থুরীয়ের অনুরূপ দ্বিতীয় যে অন্গুরীয় তোমার স্বামীকে 
আনন্দন্ামী দিয়াছিলেন, তাহা দেখিলে চিনিতে পারিবে? 

হি। উভয় অন্গুরীয় একই রূপ ; সুতরাং দেখিলে চিনিতে পারিব। 

তখন প্রতিহারী রাজাজ্ঞা প্রাপ্ত/হইয়া এক নুবর্ণের কৌটা আনিল। রাজা! তাহার 
মধ্য হইতে একটি অন্ধুরীয় লইয়া! বলিলেন, “দেখ, এই অন্ুরীয় কাহার 1” 

হিরগ্ময়ী অ্ধুরীয় প্রদীপালোকে বিলক্ষণ নিরীক্ষণ করিয়া বলিলেন, “দেব! এই আমার 
-স্বামীর অন্থুরীয় বটে, কিন্ত আপনি ইহা কোথায় পাইলেন ?” পরে কিয়ংক্ষণ চিন্তা 


bo) 


১৮ যুগলান্দুরীয় 


করিয়া বলিলেন, “দেব! ইহাতে জানিলাম যে, আমি বিধবা হইয়াছি। স্বজনহীন 


স্বতের ধন আপনার হস্তগত হইয়াছে । নহিলে তিনি জীবিতাবস্থায় ইহ! ত্যাগ করিবার 
সম্ভাবনা ছিল না ।৯ 


রাজা হাসিয়া কহিলেন, “আমার কথায় বিশ্বাস কর, তুমি বিধবা লহ» 

হি। তবে আমার স্বামী আমার অপেক্ষাও দরিদ্র । ধনলোভে ইহ! বিক্রয় 
করিয়াছেন । 

রা। তোমার স্বামী ধনী ব্যক্তি। 

হি। তবে আপনি বলে ছলে কৌশলে তাহার নিকট ইহা অপহরণ করিয়াছেন । 

রাজা এই দুঃসাহসিক কথা শুনিয়া বিস্মিত হইলেন। বলিলেন, “তোমার বড় সাহস! 
রাজা মদনদেব চোর, ইহা আর কেহ বলে না৷” 

হি। নচেৎ আপনি এ অঙগুরীয় কোথায় পাইলেন? 

রা। আনন্দস্বামী তোমার বিবাহের রাত্রে ইহা আমার অন্ুলিতে পরাইয়া দিয়াছেন। 


হিরগয়ী তখন লজ্জায় অধোমুখী হইয়া কহিলেন, “আর্ধযপুত্র ! আমার অপরাধ ক্ষমা 
করুন-_আমি চপলা, না জানিয়! কটু কথা বলিয়াছি।» 


নবম পরিচ্ছেদ 
হিরপ্ময়ী রাজমহিষী, ইহা শুনিয়া হিরপ্রয়ী অত্যন্ত বিস্মিতা হইলেন। কিন্তু কিছুমাত্র 
আহ্লাদিতা হইলেন না। বরং বিষ হইলেন। ভাবিতে লাগিলেন যে, «আমি এত দিন 
পুরন্দরকে পাই নাই বটে, কিন্তু পরপত্বীত্বের যন্ত্রণাভোগ করি নাই। এক্ষণ হইতে আমার সে 
যন্ত্রণা আরম্ভ হইল। আর আমি হৃদয়মধ্যে পুরন্দরের পত্বী--কি প্রকারে অন্যান্্রাগিলী হইয়া 
এই মহাত্মার গৃহ কলঙ্কিত করিব ?” হিরগ্ময়ী এইরূপ ভাবিতেছিলেন, এমত সময়ে রাজা 
বলিলেন, “হিরগায়ি! তুমি আমার মহিষী বটে, কিন্তু তোমাকে গ্রহণ করিবার পূর্ব্বে আমার 
কয়েকটি কথা জিজ্ঞান্ত আছে। তুমি বিনা মূল্যে পুরন্দরের গৃহে বাস কর কেন?” 
হিরগুয়ী অধোবদন হইলেন। রাজ পুনরপি জিজ্ঞাসা করিলেন, “তে 


[মার দাসী অমলা 
সর্বদা পুরন্দরের গৃহে যাতায়াত করে কেন ?” 
হিরগনয়ী আরও লজ্জাবনতমুখী হইয়া রহিলেন; 'ভাবিতেছিলেন, “রাজা মদনদের কি 
সৰ্ব্বজ্ঞ ?” 3 


তখন রাজা কহিলেন, “আর একটা গুরুত 


র কথা আছে। তুমি পরনারী হইয়া 
পুরন্দরপ্রদত্ত হীরকহার গ্রহণ করিয়াছিলে কেন %. 


নি. ০ সি EE. 


নবম পরিচ্ছেদ ১৯ 


এবার হিরণ্ময়ী কথা কহিলেন। বলিলেন, “আধ্ধ্যপুত্র, জানিলাম আপনি সর্বজ্ঞ 
নহেন। হীরকহার আমি ফিরাইয়া দিয়াছি।” 

রাজা । তুমি সেই হার আমার নিকট বিক্রয় করিয়াছ। এই দেখ সেই হার । 

এই বলিয়া রাজা কৌটার মধ্য হইতে হার বাহির করিয়া দেখাইলেন। হিরগ্ময়ী হীরক- 
হার চিনিতে পারিয়া বিস্মিত হইলেন । কহিলেন, “আধ্যপুত্র, এ হার কি আমি স্বয়ং আসিয়া 
আপনার কাছে বিক্রয় করিয়াছি ?” 

রা। না, তোমার দাসী বা দূতী অমলা আসিয়া বিক্রয় করিয়াছে। তাহাকে 
ডাকাইব ? 

হিরগায়ীর অমর্ষান্বিত বদনমণ্ডলে একটু হাসি দেখা দিল। বলিলেন, “আর্ধ্পুত্র ! 
অপরাধ ক্ষমা করুন। অমলাকে ডাকাইতে হইবে না আমি এ বিক্রয় স্বীকার করিতেছি ।” 

এবার রাজা বিস্মিত হইলেন। বলিলেন, “স্ত্রীলোকের চরিত্র অভাবনীয়। তুমি 
পরের পত্নী হইয়া পুরন্দরের নিকট কেন এ হার গ্রহণ করিলে ?” 

হি। প্রণয়োপহা'র বলিয়া গ্রহণ করিয়াছি। 

রাজা আরও বিস্মিত হইলেন । জিজ্ঞাসা করিলেন, “সে কি? কি প্রকারে 
প্রণয়োপহার ?+, 

হি। আমি কুলটা। মহারাজ! আমি আপনার গ্রহণের যোগ্যা নহি। আমি 
প্রণাম করিতেছি, আমাকে বিদায় দিন। আমার সঙ্গে বিবাহ বিস্মৃত হউন। 

হিরণ্ময়ী রাজাকে প্রণাম করিয়া গমনোগ্যত হইয়াছেন, এমন সময়ে রাজার বিস্ময় 
বিকাশক মুখকান্তি অকন্মাৎ প্রফুল্ল হইল। তিনি উচ্চহস্ত করিয়া উঠিলেন। হিরগায়ী 
ফিরিল। 

রাজা কহিলেন, “হিরণায়ি ! তুমিই জিতিলে,_আমি হারিলাম। তুমিও কুলটা নহ, 
আমিও তোমার স্বামী নহি। যাইও না1” 

হি। মহারাজ! তবে এ কাণ্ডটা কি, আমাকে বুঝাইয়া বলুন। আমি অতি সামান্তা 


স্্রী__আমার সঙ্গে আপনার তুল্য গন্তীরপ্রকৃতি রাজাধিরাজের রহস্ত সম্ভবে না। 

রাজা হাস্তত্যাগ না করিয়া বলিলেন, “আমার ন্যায় রাজারই এরূপ রহস্ত সম্ভবে। 
ছয় বৎসর হইল, তুমি একখানি পত্রার্ঘ অলঙ্কারমধ্যে পাইয়াছিলে ? তাহা কি আছে?” 

হি। মহারাজ! আপনি সর্ব্বজ্ঞই বটে। পত্রার্থ আমার গৃহে আছে। 

রা। তুমি শিবিকারোহণে পুনশ্চ গৃহে গিয়া সেই পত্রার্দ লইয়া আইস। তুমি 
আসিলে আমি সকল কথা বলিব। 


দশম পরিচ্ছেদ 

হিরপ্ময়ী রাজার আজ্ঞায় শিবিকারোহণে স্বগৃহে প্রত্যাগমন করিলেন, এবং তথা হইতে 
সেই পূর্বববর্ণিত পত্রার্থ লইয়া পুনশ্চ রাজসন্লিধানে আসিলেন। রাজী সেই পর্রার্দ দেখিয়া, 
আর একখানি পত্রার্দ কৌটা হইতে বাহির করিয়া হিরণ্যয়ীকে দিলেন । বলিলেন, “উভয় 
অর্দ্ধকে মিলিত কর!” হিরগ্নয়ী উভয়ার্ মিলিত করিয়া দেখিলেন, মিলিল। রাজা কহিলেন, 
“উভয়ার্ধ একত্রিত করিয়! পাঠ কর? তখন হিরগ্রয়ী নিম্নলিখিত মত পাঠ করিলেন । 

“(জ্যোতিষী গণনা করিয়া দেখিলাম ) যে, তুমি যে কল্পনা করিয়াছ, তাহা কর্তব্য 
নহে। (হিরগ্রয়ী তুল্য সোনার পুত্তলিকে) কখন চিরবৈধব্য নিক্ষিপ্ত করা যাইতে পারে না। 
তাহার (বিবাহ হইলে ভয়ানক বিপদ ৷) তাহার চিরবৈধব্য ঘটিবে গণনা দ্বারা জানিয়াছি। 
তবে পঞ্চ বৎসর (পর্য্যন্ত পরস্পরে) যদি দম্পতি মুখদর্শন না করে, তবে এই গ্রহ হইতে 
যাহাতে নিষ্কৃতি (হইতে পারে) তাহার বিধান আমি করিতে পারি ।” 

পাঠ সমাপন হইলে, রাজা কহিলেন, “এই লিপি আননস্বামী তোমার পিতাকে 
লিখিয়াছিলেন 1» 4 

হি। তাহা এখন বুঝিতে পারিতেছি। কেন বা আমাদিগের বিবাহকালে নয়নাবৃত 
হইয়াছিল--কেনই বা গোপনে সেই অদ্ভুত বিবাহ হইয়াছিল_কেনই বা পঞ্চ বৎসর 
অন্ুরীয় ব্যবহার নিষিদ্ধ হইয়াছে, তাহা৷ বুঝিতে পারিতেছি। কিন্ত আর ত কিছুই বুঝিতে 
পারিতেছি না। 

রাজা। আর ত অবশ্য বুঝিয়াছ যে, এই পত্র পাইয়াই তো 
সহিত সম্বন্ধ রহিত করিলেন। পুরদ্দর সেই দুঃখে সিংহলে গেল। 

এ দিকে আনন্দস্থামী পাত্রানুসন্ধান করিয়া একটি পাত্র স্থির করিলেন। পাত্রের কো্ঠী 
গণন| করিয়া জানিলেন যে, পাত্রটির অশীতি বৎসর পরমায়ু। তবে অষ্টাবিংশতি বৎসর বয়স 
অতীত হইবার পূর্ব, মৃত্যুর এক সম্ভাবনা ছিল। গণিয়া দেখিলেন যে, এ বয়স অতীত 
হইবার পূর্বের এবং বিবাহের পঞ্চবৎসরমধ্যে পত্বীশয্যায় শয়ন করিয়া তাহার প্রাণত্যাগ 
করিবার সম্ভাবনা। কিন্ত যদি কোন রূপে পঞ্চ বৎসর জীবিত থাকেন, তবে দীর্ঘজীবী 
হইবেন। 

অতএব পাত্রের ত্রয়োবিশতি বৎসর অতীত হইবার সময়ে বিবাহ দেওয়া স্থির 
করিলেন। কিন্তু এত দিন অবিবাহিত থাকিলে পাছে তুমি কোন প্রকার চঞ্চলা হও, বা 
গোপনে কাহাকে বিবাহ কর, এই জন্য তোমাকে ভয় দেখাইবার কারণে এই পত্রার্থ তোমার 
অলগ্কারমধ্যে রাখিয়াছিলেন । 

তৎপরে বিবাহ দিয়া পঞ্চ বৎসর সাক্ষাৎ না হয়, তাহার জন্য যে যে কৌশল 


করিয়াছিলেন, তাহা জ্ঞাত আছ। সেই জন্যই পরস্পরের পরিচয় মাত্র পাও নাই। 


মার পিতা পুরন্দরের 


০৯৭৯ 


La 


দশম পরিচ্ছেদ : 22 

কিন্ত সম্প্রতি কয়েক মাস হইল বড় গোলযোগ হইয়া উঠিয়াছিল। কয়েক মাস হইল 
আনন্দস্বামী এ নগরে আসিয়া, তোমার দারিদ্র্য শুনিয়! নিতান্ত দুঃখিত হইলেন । তিনি 
তোমাকে দেখিয়া আসিয়াছিলেন, কিন্তু সাক্ষাৎ করেন নাই। তিনি আসিয়া আমার সহিত 
সাক্ষাৎ করিয়া তোমার বিবাহ বৃত্তান্ত আনুপুরির্বক কহিলেন । পরে কহিলেন,আমি যদি জানিতে 
পারিতাম যে, হিরগ্ময়ী এরূপ দারিপ্র্যাবস্থায় আছে, তাহা হইলে আমি উহা মোচন করিতাম। 
এক্ষণে আপনি উহার প্রতীকার করিবেন। এ বিষয়ে আমাকেই আপনার খণী জানিবেন। 
আপনার খণ আমি পরিশোধ করিব ৷ মন্প্রতি আমার আর একটি অনুরোধ রক্ষা করিতে হইবে। 
হিরণায়ীর স্বামী এই নগরে বাস করিতেছেন । উহাদের পরস্পর সাক্ষাৎ না হয়, ইহা আপনি 
দেখিবেন।১ এই বলিয়া তোমার স্বামীর পরিচয়ও আমার নিকটে দিলেন । সেই অবধি অমলা 
যে অর্থবায়ের দ্বারা তোমার দারিদ্র্হূঃখ মোচন করিয়া আসিতেছে, তাহা আমা হইতে প্রাপ্ত । 
আমি তোমার পিতৃগৃহ" ক্রয় করিয়া (তোমাকে বাস করিতে দিয়াছিলাম। হার আমিই 
পাঠাইয়াছিলাম__সেও তোমার পরীক্ষার্থ।» VG 

হি। তবে আপনি এ অন্ুরীয় কোথায় পাইলেন? কেনই বা আমার নিকট পে. 
পরিচয় দিয়া, আমাকে প্রতারিত করিয়াছিলেন? পুরন্দরের গৃহে বাস করিতেছি বলিয়া কেনই 
বা অনুযোগ করিতেছিলেন ? ২ 

রাজা। যে দণ্ডে আমি আনন্দস্বামীর অমুজ্ঞা পাইলাম, সেই দণ্ডেই আমি টি 
প্রহরায় লোক নিযুক্ত করিলাম । সেই দিনই অমলা দ্বারা তোমার নিকট হার পাঠাই। 
তার পর অন্য পঞ্চম বৎসর পূর্ণ হইবে জানিয়া, তোমার স্বামীকে ভাকাইয়া, কহিলাম, 
“তোমার বিবাহতৃত্তাস্ত আমি সমুদায় জানি। তোমার সেই অনুরীয়টি লইয়া একাদশ দণ্ড 
রাত্রের সময়ে আমিও । তোমার স্ত্রীর সহিত মিলন হইবে৷? তিনি কহিলেন যে, “মহারাজের 
আজ্ঞা শিরোধার্যা, কিন্তু বনিতার সহিত মিলনের আমার স্পৃহা নাই। না হইলেই ভাল 
হয়? আমি কহিলাম, ‘আমার আজ্ঞা। তাহাতে তোমার স্বামী স্বীকৃত হইলেন, কিন্ত 
কহিলেন যে, “আমার সেই বনিতা সচ্চরিত্রা কি ছশ্চরিক্রা, তাহা আপনি জানেন। যদি 
দুশ্চরিত্রা রী গ্রহণ করিতে আজ্ঞা! করেন, তবে আপনাকে অধর স্পশিবে। আমি উত্তর 
করিলাম, 'অদ্বরীয়টি দিয়া যাও। আমি তোমার দ্রীর চরিত্র পরীক্ষা করিয়া গ্রহণ করিতে 
বলিব। তিনি কহিলেন, ‘এ অঙগুরীয় অন্যকে বিশ্বাস করিয়৷ দিতাম না, কিন্ত আপনাকে 
অবিশ্বাস নাই।” আমি নুরী লইয়া তোমার যে পরীক্ষা করিয়াছি, তাহাতে তুমি জয়ী 
হইয়াছ। 

হি। পরীক্ষা ত কিছুই বুঝিতে পারিলাম না। 

এমন সময়ে রাজপুরে মঙ্গলস্থচক ঘোরত্র বাগ্োগম হইয়া উঠিল। রাজা কহিলেন, 


+ 

২২ যুগলাঙ্গুরীয় 
“রাত্রি একাদশ দণ্ড অতীত হইল-_পরীক্ষার কথা পশ্চাৎ বলিব। এক্ষণে তোমার স্বামী 
আসিয়াছেন শুভলগ্নে তাহার সহিত শুভদৃষ্টি কর।» 

তখন পশ্চাৎ হইতে সেই কক্ষের দ্বার উদ্ঘাটিত হইল। এক জন মহাকায় পুরুষ সেই 
দ্বারপথে কক্ষমধ্যে প্রবেশ করিল। রাজা কহিলেন, “হিরপ্নয়ী, ইনিই তোমার স্বামী ৷” 

হিরগরয়ী চাহিয়া দেখিলেন_ তাহার মাথা ঘুরিয়া গেল-_জাগ্রৎ স্বপ্নের ভেদজ্ঞানশূন্য! 
হইলেন । দেখিলেন, পুরন্দর ! ee; 

উভয়ে উভয়কে নিরীক্ষণ করিয়া স্তম্ভিত, উন্নত্তপ্রায় হইলেন। কেহই যেন কথা 
বিশ্বাস করিলেন না। 

রাজা পুরন্দরকে কহিলেন, “মহত, হিরণায়ী তোমার যোগ্যা পত্বী। আদরে গৃহে 
লইয়া যাও। ইনি অদ্যাপি তোমার প্রতি পূর্ব্ববৎ স্নেহময়ী । আমি দিবারাত্র ইহাকে 
প্রহরাতে রাখিয়াছিলাম, তাহাতে বিশেষ জানি যে, ইনি অনন্যান্্রাগিণী, তোমার ইচ্ছাক্রমে 
উহার পরাক্ষা করিয়াছি, আমি উহার স্বামী বলিয়া পরিচয় দিয়া 


হিরগ্নয়ী লুব্ধ হইয়া তোমাকে হলেন নাই। আপনাকে হিরগ্সরীর স্বামী বলিয়! পরিচিত, 


বলিয়া কাতর হইত, তাহা হইলে বুঝিতাম যে, হিরণ্ায়ী তো 


মাকে ভুলিয়াছে। কিন্তু 
হিরগুয়ী তাহা না করিয়া বলিল, “মহারাজ, আমি কুলটা 


আশীর্বাদ করি, তোমরা স্থখী হও ৷» 
(হি মহারাজ! আমাকে আর একটি কথা বুঝাইয়া দিন। 
ছিলেন, কাশীতে আমার সঙ্গে পরিণয় হইল কি প্রকারে? যদি ইনি সিং 
সময় আসিয়াছিলেন, তবে আমরা কেহ জানিলাম না কেন? 
রাজা। আনন্দস্বামী এবং পুরন্দরের পিতায় পরামর্শ করিয়া সিংহলে লোক 
পাঠাইয়া ইহাকে সিংহল হইতে একেবারে কাশী লই গিয়াছিলেন, পরে সেইখান হইতে 
ইনি পুনশ্চ সিংহল গিয়াছিলেন। তান্রলিপ্তে আদেন নাই। এই জন্ তোমরা কেহ 
জানিতে পার নাই। 
পুরন্দর কহিলেন, “মহারাজ! আপনি যেমন আমার চিরকালের মনে 
করিলেন, জগদীশ্বর এমনই আপনার সকল মনোরথ পুর্ণ করুন। 
সুখী হইলাম, এমন সুখী কেহ আপনার রাজ্যে কখন বাস করে নাই।» 


রথ পুর্ণ 
অগ্ভ আমি যেমন 


রা 

